8.9.2023 г.
8)
BG
Официален вестник на Европейския съюз
L 222/95
Точка 4.2.2.2 се изменя както следва: a) първата алинея се заменя със следното: „Конструкцията на коша на единицата, всякакви принадлежности към оборудването и точки за повдигане с крикове трябва да бъдат проектирани така, че да не възникват пукнатини, значителна остатъчна деформация или разкъсвания в случаите на натоварване, определени в спецификацията, посочена в допълнение Г, пореден номер [1].“; б) четвърта алинея се заменя със следното: „Местата за повдигане с крик се отбелязват върху единицата.
Маркировката трябва да отговаря на спецификацията, посочена в допълнение Г, пореден номер [2].“;
9)
В точка 4.2.2.3 се добавя следната алинея: „Единици, предназначени за комбиниран транспорт и изискващи код за съвместимост на вагоните, трябва да бъдат оборудвани с устройства за обезопасяване на интермодалната товарна единица.“;
10) Точка 4.2.3.1 се изменя, както следва: a) втората и третата алинея се заменят със следното: „Съответствието на дадена единица с планирания базов профил, включително с базовия профил за долната част, се определя по един от методите, определени в спецификацията, посочена в допълнение Г, пореден номер [4].
Кинематичният метод, описан в спецификацията, посочена в допълнение Г, пореден номер [4], се използва, за да се установи съответствие, ако има такова, между базовия профил, определен за единицата, и съответните целеви базови профили G1, GA, GB и GC, включително тези, използвани за долната част — GI1 и GI2.“; б) добавя се следната алинея: „Единиците, предназначени за използване за комбиниран транспорт, се кодифицират в съответствие с изискванията на допълнение З и спецификацията, посочена в допълнение Г.2, пореден номер [Б].“; 11) В точка 4.2.3.2 втората алинея се заменя със следното: „Допустимият полезен товар, който може да се превозва от единица, за натоварване на ос до 25 t включително, се определя чрез прилагане на спецификацията, посочена в допълнение Г, пореден номер [5].“; 12) Точка 4.2.3.3 се заменя със следното: „4.2.3.3.
Съвместимост със системите за установяване на наличието на влак Ако единицата е предназначена да бъде съвместима с една или повече от следните системи за установяване на наличието на влак, тази съвместимост трябва да бъде установена в съответствие с разпоредбите на техническия документ, посочен в допълнение Г.2, пореден номер [A]: a) системи за откриване на влакове, базирани на релсови електрически вериги (електрическото съпротивление на колосите може да бъде оценено на ниво съставен елемент на оперативната съвместимост или на ниво возило); б) системи за установяване на наличието на влак, основаващи се на броячи на оси; в) системи за установяване на наличието на влак, основаващи се на оборудване за установяване на затворена електрическа верига.
Съответните специфични случаи са определени в раздел 7.7 от ТСОС „Контрол, управление и сигнализация“ (CCS TSI)“.
13) В точка 4.2.3.4 втората и третата алинея се заменят със следното: „Ако единицата е предназначена да може да бъде следена от оборудване отстрани на линията по мрежата с междурелсие 1 435 mm, единицата трябва да бъде в съответствие със спецификацията, посочена в допълнение Г, пореден номер [6], за да се гарантира достатъчна видимост.
За единици, предназначени за експлоатация по мрежи с междурелсие 1 524 mm, 1 600 mm и 1 668 mm, се прилагат съответните стойности от таблица 2, съответстващи на параметрите от спецификацията, посочена в допълнение Г, пореден номер [6].“;